b"\n_START_ARTICLE_\nSant Mart\xc3\xad de Capellada\n_START_SECTION_\nDescripci\xc3\xb3\n_START_PARAGRAPH_\nEs tracta d'una petita capella de planta rectangular, amb un absis orientat a l'est i una porta formada per un arc de mig punt en el qual hi ha inscrita una llinda. L'interior, de dimensions molt redu\xc3\xafdes est\xc3\xa0 cobert amb volta de can\xc3\xb3 i, com a particularitat s'hi observa, a les parets laterals un banc seguit. Hi ha tamb\xc3\xa9 un petit altar de pedra a la part davantera.\n_START_SECTION_\nHist\xc3\xb2ria\n_START_PARAGRAPH_\nOrigin\xc3\xa0riament la capella de Sant Mart\xc3\xad era una construcci\xc3\xb3 rom\xc3\xa0nica, per\xc3\xb2 al llarg del segle XVIII fou \xc3\xa0mpliament reformada, entre altres coses se li va afegir un petit i senzill campanar. Malgrat que actualment estigui pr\xc3\xa0cticament abandonada i tancada al p\xc3\xbablic, la petita esgl\xc3\xa9sia de Sant Mart\xc3\xad havia arribat a tenir una considerable activitat."